section_heading: Festival queer i feminističke kulture Smoqua
paragraph_text: Smoqua se 2017. godine održala kao prvi regionalni festival queer i feminističke kulture pod geslom Sloboda - jesmo li uistinu slobodni/e?. Svaka naredna inačica festivala bila je međunarodna. Druga Smoqua (2018.) bavila se poviješću i značajem queera i feminizma pod krovnom temom Ponos i predrasude. Treće su godine (2019.) teme Norme, normalnosti, normativnosti povezale sve aktivnosti festivala. Četvrto izdanje Smoque Semo qua (fiumano, tu smo; 2020.) obilježilo je dvadeset godina djelovanja Udruge LORI. Peta Smoqua (2021.) nosila je naziv Nemapirani teritoriji, a u fokus je stavila tijelo kao polazišnu točku promišljanja granica fizičkog i materijalnog koje je posredovano patrijarhalnim strukturama. Od 2017. do 2020. godine Smoqua je bila dio programskog pravca Kuhinja u okviru programa Rijeka 2020 – Europska prijestolnica kulture.